Ezek az Apple modellek kapják meg az iOS 14-et - Techlabor
Richárd 2020-01-28 Mobil, Tablet Nincs hozzászólás
Habár az Apple gőzerővel fejleszti az iOS 14-et, annak érkezésére nem lehet számítani a vállalat szokásos, júliusban megrendezésre kerülő WWDC rendezvényéig. Elsőként tavaly novemberben kaptunk hírt az új rendszer érkezéséről, az akkor napvilágra került jelentés részletesen bemutatta az Apple új rejtett metódusát, melynek célja a kísérleti funkciók alapértelmezett bekapcsolásának megakadályozása. Most pedig vadonatúj értesüléseknek köszönhetően tudjuk, hogy mely almás készülékek kaphatják meg az új rendszert, és mely eszközök tulajdonosainak lesz érdemes újítania.
Amennyiben az új hírek megbízhatóak, minden jelenleg iOS 13 operációs rendszert futtató készülék megkapja majd a következő főverziót. Tehát az iPhone 6s, a mindössze egy évvel később debütált iPhone SE, de még a hetedik generációs iPod tulajok is boldogan az égnek emelhetik a kezüket. Íme a rendszerfrissítésben részesülő modellek részletes listája:
A fáma szerint az iPadOS 14 sajnos már nem jut el az iPad Mini 4-re, és az iPad Air-re sem. A döntés hátterében valószínűleg az lehet, hogy a cég koponyái túlságosan elavultnak találták az a A8 és a A8X processzorokat, melyek ezekben az eszközökben teljesítenek szolgálatot. A várhatóan iPadOS 14 frissítésben részesülő készülékek listája: